b'\n_START_ARTICLE_\nHMS Canterbury (1915)\n_START_SECTION_\nPalvelus\n_START_PARAGRAPH_\nHMS Canterbury liitettiin palvelukseen otettaessa Suuren Laivaston (engl. Grand Fleet) 3. Taistelulaivaviirikk\xc3\xb6\xc3\xb6n. Alus otti osaa Skagerrakin taisteluun yhdess\xc3\xa4 sisaralustensa HMS Constancen ja HMS Castorin kanssa. Alus liitettiin osaksi 5. Kevyt risteilij\xc3\xa4viirikk\xc3\xb6\xc3\xa4 Harwichiin valvomaan Englannin Kanaalin it\xc3\xa4p\xc3\xa4\xc3\xa4n meriliikennett\xc3\xa4. Osastossa ollessaan alus upotti Belgian rannikolla 5. kes\xc3\xa4kuuta 1917 saksalaisen torpedoveneen S20:n tykkitulella._NEWLINE_HMS Canterbury siirrettiin 1918 Adrian merelle ja Mustalle merelle, josta siirrettiin 1919 Portsmouthiin Atlantin laivaston 1. Kevyt risteilij\xc3\xa4viirikk\xc3\xb6\xc3\xb6n marraskuussa 1919. Alus liitettiin Tykist\xc3\xb6kouluun Portsmouthissa 1920. Alus poistettiin palveluksesta ja liitettiin Portsmouthin reserviin._NEWLINE_HMS Canterbury palasi palvelukseen toukokuussa 1924 ja liitettiin Atlantin laivaston 2. Risteilij\xc3\xa4viirikk\xc3\xb6\xc3\xb6n. Alus poistettiin palveluksesta ja siirrettiin telakalle kes\xc3\xa4kuussa 1925. Telakalta palauttuaan alus sijoitettiin Noren reserviin, josta se palasi palvelukseen marraskuussa 1926 sijoitettuna 2. Risteilij\xc3\xa4viirikk\xc3\xb6\xc3\xb6n._NEWLINE_HMS Canterbury kuljetti joukkoja Kiinaan 1930\xe2\x80\x931931, mink\xc3\xa4 j\xc3\xa4lkeen se sijoitettiin Noren reserviin maaliskuusta 1931 joulukuuhun 1933, jona aikana alus suoritti uuden joukkojenkuljetusmatkan Kiinaan elokuussa 1932._NEWLINE_HMS Canterbury myytiin romutettavaksi 27. hein\xc3\xa4kuuta 1934 Metal Industriesille Rosythiin.'